08 Mars g ku aseggwas, da isfuglu umaḍal s umata ass n tmeṭṭut, yan wass igan tajmilt i tmeṭṭut Yif twuriwin nna da tesskar.
08 Mars g useggwas n 1908, iga ass g nekrent twetmin n Nyuyurek g tmurt n Marikan, g twada nna g usint asentel “ Iledjigen d uYrum” nna g nnant bibiw (s.o.s) i uzemmuzder d usselku n yizerfan n twetmin g twuri. S teeẓẓit-nnsent rurant-d uddur i tmeṭṭut g umaḍal.
Tawada n twetmin n Marikan yudja-d assa g ittumu umata n tmesmunin yusin anezwum n tmeṭṭut, g usxiter n id mma, maka wahli n yiseqsiten ayd ur ta yufin abrid s asidd, ẓund, matta wuddur d matta wass illan Yur temYart tamaziYt isulen yusin asentel n “tmara d usselku” ? Is as-iqḍa yan wass i tmeṭṭut igan aḥemmar n txamt tamaziYt? Is as-iga yan wass i tmeṭṭut nna itcan tamara g wagensu ula beṛṛa? Agensu g usemYur n yicirran d twuri jaj n taddart, beṛṛa g twuri g yigran, takessa, azeddam d wahli n twuriwin nna iYal umata id Yas iregzen ayd issnen ad aYen tanbaṭ-nnaY. Maka ad ur nettu uddur as-tka tYerma tamaziYt i tmeṭṭut, tekka xef iYf n tenbaḍt (Dihya, Tinhinan), tanezbayt (Eedju Muḥ, Faḍma n Sumar) d watig n usemYur-nnes axatar iga-t arraw-nnes, ar nettini ugma, uletma; (uletma: ulet + mma= tin mma), (ugma: ug + mma= win mma).
G tmizar n wabuḍ n Merruk nna ur ta nn-igula uratsa (réseau) n yizerfan n tmeṭṭut, tsul temYart tamaziYt da tettidir gar tudert, tudert g ur illi isem n tejmilt i tmeṭṭut, tudert nna g ur illi umya n mayed d-yuwey “wakud amaynu”, ula “tamurt n yizerfan n ufgan”, tudert nna mi ur nufi xes isem n “umerret n Sizif”. Seg mayd tneqqer tafuyt ar aYlay, tamara d tqweryant ayd tettirir tesfift n wussan afella n yiYuliden d yidraren nna g mmuten YimaziYen iẓẓlen Arumey, tiwetmin d warraw n YimaziYen-lliY isswan akal s yidammen-nnsen, ur asen-d-yaY g umur-nnsen Yas imeṭṭi d yiqecmiren g ur nnin ad ddren yimudar.
G wass-ddeY ameqwran, da nettazen yat tebrat i unna g illa ka n wul ittebbin, ka n tasa ittemmectagen, ad raren imik n yiẓri-nnsen s tYemrin nna ittyattun g umezruy d yizerfan. Seg wansa-a da nettasey aYuyyi i akw mayed igan tamesmunt, tuddsa (organistion) g umaḍal ad awsent tamYart tamaziYt g tmara d usselku nna mi iṭṭef udabu algamu.
Ad qqneY amagrad-inu s yan wawal g nessemYur tameṭṭut tamaziYt, tanemmirt i id mma aY-issuḍeḍen idels d tutlayt tamaziYt, atigen n timmuzYa, id mma nna iswan tamara dlent s xub mar ad nidir. Burzemt ay id mma! isul mayed akwent-igan afrag, isul mayed akwent-issnen atig, tarwa-nnkent tgula-nn ayedda tertamt.
“Wanna iran yiri-k, amm mma-nnek ur illi.”
Inzi AmaziY.
Ḥasan UBRAHIM
Askuren g 24/02/2962 | 07/03/2012
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn deu_Latn